**Henkilötunnuksia sisältävien Excel-tiedostojen käyttö päättyy Suomisportissa kesäkuussa 2025**

**Seurojen lisenssi-, pelipassi- ja urheiluvakuutusostot Suomisportissa – mitä muuttuu?**

Suomisportin kautta voi ostaa kätevästi pelipasseja, lisenssejä ja urheiluvakuutuksia koko seuran urheilijoille ja harrastajille kerralla. Nippuostaminen onnistuu jatkossakin helposti, kun tiedossasi ovat henkilön **Sportti-ID ja sukunimi**.

Nykyisin seurojen pääkäyttäjät ovat voineet lisätä urheilijoiden tietoja Excel-tiedostolla, joka sisältää henkilötunnuksia, nimiä ja yhteystietoja, ja ostaa näin lisenssi-, pelipassi- ja urheiluvakuutuksia.

**Henkilötunnuksia sisältävällä Excelillä nippuostotoiminto poistuu kesäkuun 2025 aikana.**

**Mitä muutos tarkoittaa?**

1. **Nippuostaminen säilyy** – Seurat voivat edelleen ostaa lisenssit, pelipassit ja vakuutukset keskitetysti, jolloin urheilijat voivat edustaa seuraa ja ovat vakuutettuja.
2. **Sportti-ID korostuu** – Nippuostaminen tapahtuu jatkossa käyttämällä henkilön Sportti-ID:tä ja sukunimeä. Ja tämä onnistuu edelleen Excelillä.
3. **Henkilötunnuksia sisältävät Excelit poistuvat käytöstä** – Niiden avulla ei enää voi tehdä ostoksia.
4. **Uusille urheilijoille lisenssi onnistuu yksittäin** – Esimerkiksi ulkomaalaisille pelaajille lisenssin voi edelleen ostaa erikseen syöttämällä hänen henkilötietonsa pääkäyttäjän toimesta.

**Mitä seuran pääkäyttäjän tulisi tehdä?**

1. **Ota Suomisport käyttöön seurassasi!**
Suomisport tarjoaa seurallesi kokonaisvaltaisen ja modernin toiminnanohjausjärjestelmän. Kun Suomisport on käytössä, Sportti-ID-tiedoilla ostaminen esimerkiksi koko joukkueelle on helppoa. Varaa aika - kerromme lisää: <https://info.suomisport.fi/seurojen-palvelut/varaa-aika-seurapalvelun-esittelyyn/>
2. **Käytä aina Sportti-ID:tä ja sukunimeä**
Osta lisenssit ja pelipassit nippuostona käyttäen Sportti-ID:n ja sukunimen yhdistelmää – näin ostoprosessi on nopea ja sujuva.

**Muista siis seurassa jatkossa kysyä esimerkiksi pesiskoulun tai pesisliikkarin ilmoittautumisen yhteydessä jo valmiiksi Sportti-ID numero!**

Seuran kannattaa myös lisätä nettisivuille ja tiedotukseen ohjeistus Sporttitilin luomiseen. Ohjeita Sporttitilin luomiseen löytyy tästä linkistä: <https://suomisport.freshdesk.com/fi/support/solutions/folders/44001241631>

Teksti seuran nettisivulla voi olla jotain tämäntapaista:

**Jotta saamme hankittua lapselle pesispassin ja vakuutuksen, tulee meillä olla tiedossa lapsen Sportti-ID.** Rekisteröitymällä Suomisporttiin henkilö saa oman henkilökohtaisen sporttitilin ja Sportti-ID:n. Alaikäisten kohdalla huoltaja rekisteröityy ensin ja liittää sen jälkeen huollettavan profiilinsa alle. Molemmille tulee oma henkilökohtainen Sportti-ID. Tilin luomisen tai lapsen profiilin linkittämisen ongelmatilanteissa ole yhteydessä suomisport@asiakaspalvelu.fi.

Tilin voi luoda osoitteessa **www.suomisport.fi** kohdasta Kirjaudu.
Tästä voit katsoa ohjevideon sporttitilin luomiseen:
<https://www.youtube.com/watch?v=r4UScEULX10&feature=youtu.be>

**Miksi muutos tehdään?**

Tietoturva ja henkilötietosuoja ovat meille ensisijaisen tärkeitä. Henkilötunnuksia sisältävän Excel-tuonnin poistamiselle syitä ovat:

1. **Tietoturvariskit:** Suomisportissa on yli 900 000 henkilötunnuksella yksilöityä Sporttitiliä, joiden tietoturvasta huolehdimme tarkasti. Excel-tiedostojen käyttö lisää riskiä tietovuodoille ja väärinkäytöksille, kun emme voi varmistaa missä ja miten henkilötietoja kerätään ja säilytetään.
2. **Väärinkäytösten ehkäisy:** Excel-tuontia on käytetty tekaistuilla henkilötunnuksilla ja näin on syntynyt vääriä Sporttitilejä. Tekaistun henkilötunnuksen käyttö voi olla pahimmillaan henkilötietorikos.  Väärät Sporttitilit aiheuttavat sekaannusta mm. kilpailujärjestelmissä.
3. **Oston vaikeutuminen ja huono kokemus:** Excel-tiedot eivät aina vastaa jo olemassa olevia Sporttitilien tietoja, mikä estää nippuostojen suorittamisen loppuun asti. Palvelukokemus huononee.
4. **Ajantasainen toimintatapa:** Henkilötunnuksia sisältävät Excelit eivät vastaa nykyaikaisia toimintatapoja, vaikka henkilötunnus on Suomessa ainoa luotettava yksilöintiväline.

Lisätietoja SuomiSportista:

Carita Riutta
Asiakkuuspäällikkö, Suomisport
p. 045 267 1985
carita.riutta@olympiakomitea.fi

Lisätietoja pesispasseista ja lisensseistä:

Emmi Viljanen

Kilpailutoiminnan assistentti, Pesäpalloliitto

p. 050 5364685

emmi.viljanen@pesis.fi